section_heading: Kontrola orbite
paragraph_text: Međunarodna svemirska postaja održava se u gotovo kružnoj orbiti na minimalnoj visini od 278&nbsp;km i maksimalnoj od 460&nbsp;km. Putuje prosječnom brzinom od 27.724&nbsp;km/h što joj omogućuje 15,7 orbita oko Zemlje dnevno. Normalna maksimalna visina postaje je 425&nbsp;km zbog mogućnosti letjelica Sojuz da joj se približe. Budući da ISS zbog atmosferskog otpora konstantno gubi na visini, potrebno ju je nekoliko puta godišnje pogurati na višu visinu. Potrebni potisak može se ostvariti pomoću dva ugrađena potisnika na modulu Zvezda, spojenog Space Shuttlea, Progressa ili ESA-inog ATV-a. Obično su potrebne dvije orbite (tri sata) da se postaja smjesti na novu visinu.